עמית איצקר

עמית איצקר (נולד ב-19 בנובמבר 1979) הוא במאי, קומיקאי, תסריטאי ושחקן ישראלי. נודע בעיקר בזכות דמותו של "זיו" בסדרת הרשת "משיח" והעיבוד הטלוויזיוני שלה. איצקר נולד וגדל בגבעתיים. בשירותו הצבאי, שירת בבה"ד 7 של חיל התקשוב. בשנת 2003 החל ללמוד בבית הספר ללימודי קולנוע, "קמרה אובסקורה". את לימודיו מימן דרך עבודה במשך מספר שנים בספריית וידאו בגבעתיים. אחרי שנתיים ב"קמרה אובסקורה", עבר ללמוד ב"מנשר לאמנות", שם למד בין השאר עם הבמאים הגר בן-אשר, מני יעיש ואסף קורמן. בין מוריו היו קרן ידעיה, יעל פרלוב, בועז ארד ויוסי סוכרי. באותה שנה ביים לראשונה סרט תעודה בשם "בבוקר אני אשנא את עצמי" על להקת הנויז "המיותרים" מהלייבל פאסט מיוזיק. סרט הגמר שלו בשנת 2007, "The Safety in Rubber" יצר הדים בשל נושאו הפרובוקטיבי (קיום יחסי מין עם בובת מין). את הסרט כתב, ביים, צילם, ערך ושיחק בעצמו ולבדו. שיר הסיום של הסרט היה "מחר כבר עבר" של צ'רלי מגירה. הסרט השתתף בפסטיבלים ברחבי העולם, בהם פסטיבל מינכן לסרטי סטודנטים ופסטיבל הפורנו של ברלין. בשנים שלאחר סיום לימודיו ביים מספר סרטים קצרים, שיתף פעולה עם אמנים, במאים, קומיקאים ומוזיקאים שונים, ואף הופיע בסרטים כמו "הנותנת" של הגר בן-אשר, "אני אשתה את דמעותיי" של תום שובל, "גיבורים" של יאיר אגמון, "הורדוס איילנד" של נלי גיא, "האישה שרצתה להרוג מישהו" של רוני קידר ועוד. בין האמנים והיוצרים הרבים ששיתף איתם פעולה לאורך השנים: שרון קנטור, פאנקייק, The Girls, הילה רוח, קוסטה קפלן, יובל מנדלסון, שייגעצ, דודו פארוק, הפה והטלפיים, דקס וקומן, המפשעות, קייבמן, Xen, ישי קיצ'לס, ג'נגו, לא דובים, רועי צ'יקי ארד, אור אדרי, רייסקינדר, עוזי רמירז, אנטיגונה רקס, המסך הלבן, אלקטרה, רגל סברס, תומר לביא, סטלה גוטשטיין, קין והבל 90210, אפרת אברמוב ועוד. הנחה תוכניות של תוכנית המוזיקה האינטרנטית בלקוני TV וגם כתב בלוג בשם Chasing Amit שעסק בקולנוע עצמאי. במסגרת הבלוג ראיין בין היתר יוצרי קולנוע שונים מרחבי העולם כגון אריאל שולמן ("קאטפיש"), רוג'ר גרוסמן ("What We Do is Secret") וג'ייקוב ריינולדס ("גאמו"). בין היתר הוא גם חבר מערכת במגזין הקולנוע "מערבון" מבית "מעין". איצקר מגדיר את סגנון חייו כ"סטרייט אדג'" והוא נמנע משימוש בטבק, אלכוהול, סמים וקפאין.[דרוש מקור] בשנת 2013 פנה אליו אודי כגן, שלמד אף הוא בבית הספר מנשר לאמנות, והציע לו את התפקיד של הדמות "זיו" בסדרת רשת חדשה אותה פיתח עם דנה פוליג בשם "משיח". ב-4 באפריל עלה הפרק הראשון ב-YouTube, ותוך ימים ספורים זכה הפרק לעשרות אלפי צפיות והפך לתופעת רשת ויראלית. לאחר מכן, עלו פרקים נוספים של הסדרה, שזכו למאות אלפי צפיות, שהפכו את הסדרה לקאלט. בסוף שנת 2016 איצקר החל להצטלם עבור פיתוח טלוויזיוני של "משיח" עבור ערוץ קשת וסלקום טיוי. הסדרה עלתה לשידור ביוני 2018. עונה שנייה עלתה לשידור בפברואר 2020. לאחר הצלחת הסדרה, הוצעו לאיצקר תפקידים בסדרות טלוויזיה ובסרטי קולנוע. בין השאר השתתף בסדרות "החדש של עומרי גורדון" (בתפקיד שועה), "להרוג את הסבתא" (בתפקיד דימה) ו"ג'ודה" (בתפקיד ד"ר גרינברג), "אוטונומיות" (בתפקיד מנהל המלון) ועוד. כמו כן כיכב בקליפ לקאבר של להקת "לא" לשיר "יש לי חברה" של טיפקס שהפך ללהיט ויראלי ובקליפ לשירם "נסתפק בפחות". טרילוגיית הקליפים של "לא" הושלמה עם הקליפ לשיר "סוף של סודה" שגם בו כיכב איצקר. איצקר גם צילם את הקליפ לשיר "אני עוגיות" של "לא". בשנת 2014 זכה באות "אביר הפרינג'" לקולנוען מוערך, המבטא את רוח העשייה העצמאית מטעם פסטיבל הקולנוע בירושלים. בשנת 2015 יצר והנחה בשיתוף עם יואב טל תוכנית אירוח אינטרנטית בשם "חתיכות: עמית איצקר ויואב טל גוזרים ומדביקים", אשר שודרה במשך שנתיים במסגרת "שידורי החללית" שהקימה רנן מוסינזון. בתוכנית אירחו קולנוענים, מוזיקאים, אמנים ומשוררים שפעלו בעיקר בשולי התרבות הישראלית אך גם יוצרים מחוץ לישראל כגון הבמאים וויט סטילמן(אנ') ודייוויד גורדון גרין(אנ') והקומיקאי טום גרין(אנ'). איצקר עבד במשך שנים בארכיון הקולנוע של סינמטק תל אביב וכיום הוא עובד כאיש תוכן בסינמטק. בשנת 2018 זכה לשבחים על תפקידו בסרט הקומי "הורדוס איילנד" בבימויו של נלי גיא. בסוף אותה שנה שיחק בתפקיד אורח בסדרה אוטונומיות של יהונתן אינדורסקי. ב-2019 שיחק בסרט "קצפת ודובדבנים" של הבמאי גור בנטביץ' ובשני קליפים של דודו פארוק. בשנת 2020 הקים עם המוזיקאית יעל בירנבאום (ג'ק אין דה בוקס) הרכב פופ מינימליסטי בשם "חולצות של להקות". באותה שנה גם כיכב בקליפ לשיר "Love was Over" של TheLongoodBye. בשנת 2021 שיחק בתפקיד אלביס בסדרה "הד קולך" של הבמאי תום שובל ובפרסומת לאפליקציית PayBox. לקראת צאתו של האלבום השני של אור אדרי, "20 צעדים", הוציאה אדרי שלושה סינגלים: הסינגל הראשון, "על המסך", שאת הקליפ שלו ביימו אחיה הקולנוען פז אדרי ואיצקר ואת הסינגל השני, "דלק", ביים איצקר לבד. נכנס לפלייליסט של כאן גימל. בשנת 2022 יצא סרט תיעודי מוזיקלי שביים בשם "עצבני ומהיר: הסיפור של פאסט מיוזיק והפטיפון" שעוקב אחר הלייבל פאסט מיוזיקומועדון "הפטיפון"הצמוד לו שהקימו אמיר שור וג'נגו בסוף שנות ה-90. באותה שנה גם כיכב לצד יובל מנדלסון בקליפ לשיר "תמצא כיוון" של רענן פוגל. באותה שנה גם היה מיוזמי ומקימי פסטיבל סאונדטראק תל אביב - פסטיבל קולנוע על מוזיקה. מדיה וקבצים בנושא עמית איצקר בוויקישיתוף עמית איצקר, ברשת החברתית פייסבוק עמית איצקר, סרטונים בערוץ היוטיוב עמית איצקר, במסד הנתונים הקולנועיים IMDb (באנגלית) עמית איצקר באתר סוכנות השחקנים של רפי עגיב אנה ברשטנסקי, שאלון בנדיטקה עם עמית איצקר, באתר בנדיטקה עמית איצקר, בגיל 40 אתה מוצא את עצמך יותר מבוגר מהדמויות שגדלת עליהן, באתר טיים אאוט, ‏11.11.2022 ארז ארליכמן, כצנלסון 61: הסרטים של עמית, באתר ynet, 19 במאי 2004 דרור ניר קסטל, עמית איצקר – ראיון ר-ציני, באתר "ילדי הקומדיה", ‏28 בספטמבר 2015 דנה קסלר‏, בסיסטית מחפשת להקה, באתר וואלה, 21 בדצמבר 2006 שרון קנטור‏, עושים מניכור, באתר וואלה, 7 באוקטובר 2007 אמיר בוגן, בתול בן 30 על פי עמית איצקר, באתר ynet, 8 בנובמבר 2012 תכירו, עמית איצקר: "אולי אהיה הפרייז'ר הבא", באתר ynet, 20 באוגוסט 2018 ויטה קיירס, משיח חדש: משיח בא לאינטרנט, באתר ynet, 9 באפריל 2013 בדרך לטופ: הצצה בלעדית ל"משיח" 2, באתר www.israelhayom.co.il יובל אראל‏, עצבני, מהיר ופטיפון, בבלוג של יובל אראל, מגזין מוזיקה ותרבות, 26 ביולי 2022 מאת רות פרל-בהריר, "אני יכול לשחק את דניאל ג'ונסטון בסרט על חייו, אבל רק מאז שהוא השמין", באתר טיים אאוט, ‏2018-09-06 אבנר שביט‏, אחד מי יודע: ניסינו להתקיל את אלוף הטריוויה הקולנועית בקושיות מכשילות במיוחד, באתר וואלה, 10 באפריל 2017 תכנית הקולנוע של רדיו תל אביב, השחקן עמית איצקר על התפקיד ב"קצפת ודובדבנים" ועוד, יום שבת, 05 באוקטובר, 2019 – תכנית הקולנוע של רדיו תל אביב – Podcast, באתר Podtail (בנורווגית) בן שלו, כשהאבות המייסדים של הרוק הישראלי מוציאים שיר חדש, לא נותר אלא להצדיע, באתר הארץ, 8 בפברואר 2020 Or Edry - Delek /// אור אדרי - דלק, סרטון באתר יוטיוב (אורך: 4:11) מערכת כאן, אור אדרי - דלק, באתר כאן – תאגיד השידור הישראלי, 23 ביוני 2020 Dana Kessler, Indie Rock, Israeli Style, Tablet Magazine, ‏27/4/2023 Maurice Bursztynski, See hear Film Podcast, see-hear.simplecast.com לירון תאני, לירון תאני מארח את עמית איצקר וג'נגו בתוכנית "פה זה טוב" ברדיו מהות החיים, ‏09/06/2022 "עצבני ומהיר" חוזר לפרק חשוב בשוליים של המוזיקה הישראלית, באתר אוף סקרין, ‏2022-06-21 ״עצבני ומהיר: הסיפור של פאסט מיוזיק והפטיפון״ ו״מה קורה לי בזמן האחרון״, סקירה תיעודית וישראלית כפולה, באתר סריטה, ‏2022-06-26 (באנגלית) כרזת הסרט "עצבני ומהיר: הסיפור של פאסט מיוזיק והפטיפון" בעיצובה של אלן לוי-אריה באתר IMP Awards מה בשקית של עמית איצקר, נבדק ב-2022-06-14 תומר קמרלינג, ‏אפס אחוזי ליטוש, מאה אחוזי אמת, באתר ‏מאקו‏, 13 ביוני 2022 דפנה גלפז, האם פסקול שנות ה-90 מת? ואם כן - ממה?, באתר זמן ישראל, 11 ביוני 2022 עצבני ומהיר הוא מסמך מרתק על תרבות אלטרנטיבית מקומית, באתר KZradio רדיו הקצה, ‏2022-06-09 מאת נעמה רק, "כל מי שנחשף לסצנה הזאת הקים להקה. אני עושה סרט", באתר טיים אאוט, ‏2018-11-12 אבי פיטשון, אין כניסה למפורסמים: בחזרה למועדון האלטרנטיבי המיתולוגי של תל אביב, באתר הארץ, 2 ביוני 2022 עמית איצקר, וינטאג', חנויות תקליטים ומועדון מיוחד. העיר של עמית איצקר (משיח), באתר טיים אאוט, ‏2022-06-06 רון פוגל, "חיים בסרט" עם רון פוגל (מדקה 4:30), באתר רדיו קסם, ‏30.6.2022 KZradio רדיו הקצה - בסלון של לאון - מארח את עמית איצקר, באתר KZradio רדיו הקצה יאיר רוה, על הסרט התיעודי המהנה והקצבי ״עצבני ומהיר״ - החל מדקה 35:00, באתר פודקאסט סינמסקופ ברדיו הקצה, ‏15/6/2022 מאת נעמה רק, "עצבני ומהיר" הוא לא סרט בנושא כישלון, גם אם יש בו כישלונות, באתר טיים אאוט, ‏2022-06-14